Ministru kabineta noteikumu projekta

„Grozījumi Ministru kabineta 2004. gada 20. aprīļa noteikumos Nr. 354 „Noteikumi par būtiskajām prasībām kosmētikas līdzekļiem un to uzraudzības kārtību””

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2004. gada 20. aprīļa noteikumos Nr. 354 „Noteikumi par būtiskajām prasībām kosmētikas līdzekļiem un to uzraudzības kārtību”” (turpmāk – noteikumu projekts) ir sagatavots, lai pārņemtu prasības, ko nosaka 2012.gada 2.augusta Padomes Direktīva [2012/21/ES](http://eur-lex.europa.eu/LexUriServ/LexUriServ.do?uri=OJ:L:2010:036:0021:01:LV:HTML), ar ko groza II un III pielikumu Padomes Direktīvā [76/768/EEK](http://eur-lex.europa.eu/LexUriServ/LexUriServ.do?uri=CELEX:31976L0768:LV:HTML) par kosmētikas līdzekļiem, lai to pielāgotu tehnikas attīstībai (turpmāk – Direktīva 2012/21/ES). |
| 2. | Pašreizējā situācija un problēmas | Patērētāju drošības zinātniskā komiteja (SCCP) ir izvērtējusi vairāku vielu drošumu, par kurām ražotāji tai iesniedza atjauninātu drošuma dokumentāciju. Ņemot vērā uz iesniegto drošuma datu riska novērtējumu pamatotos SCCP sniegtos gala atzinumus, Komisija veikusi attiecīgus grozījumus Direktīvā 76/768/EEK, vienu vielu aizliedzot lietot matu krāsošanas līdzekļos, 26 vielas atļaujot lietot matu krāsošanas līdzekļos ar noteiktiem marķēšanas un koncentrācijas nosacījumiem, kā arī divām vielām grozot maksimālo atļauto koncentrāciju gatavos kosmētikas līdzekļos. Minētie grozījumi attiecīgi ir iestrādāti noteikumu projektā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts nosaka prasības 28 matu krāsās lietojamām vielām, bet viena viela tiek aizliegta. |
| 5. | Projekta izstrādē iesaistītās institūcijas | Veselības inspekcija. |
| 6. | Iemesli, kādēļ netika nodrošināta sabiedrības līdzdalība | Projektā minēto vielu lietošanas ierobežojumus Eiropas Komisija noteikusi atbilstoši Līgumam par Eiropas Savienības darbību. Eiropas Komisijas kosmētikas līdzekļu darba grupā, kurā sākotnēji tika lemts par minētajiem ierobežojumiem, plaši pārstāvēti ir arī ražotāji un patērētāju tiesību aizstāvji, kā arī Komisija bija vienojusies ar ieinteresētajām pusēm par matu krāsu sastāvdaļu novērtēšanas stratēģiju, kuras ietvaros notiek datu par matu krāsām atjaunināšana un atkārtota izvērtēšana. Latvijas Ķīmijas un farmācijas uzņēmēju asociācija (LAKIFA) ir Eiropas kosmētikas ražotāju asociācijas (Cosmetics Europe - The Personal Care Association) biedrs. Minētā asociācija ļoti aktīvi piedalās matu krāsu sastāvdaļu izvērtēšanas procesā un attiecīgo priekšlikumu grozījumiem Direktīvā 76/768/EEK izvērtēšanā. Tādēļ jau pieņemtu grozījumu Direktīvā 76/768/EEK pārņemšana ar LAKIFU netika saskaņota. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Projekta tiesiskais regulējums attiecas uz kosmētikas līdzekļu ražotājiem, importētājiem un izplatītājiem. Saskaņā ar Veselības inspekcijas sniegto informāciju, 987 uzņēmumi iesnieguši informāciju, ka nodarbojas ar kosmētikas līdzekļu ražošanu, importēšanu vai izplatīšanu no citām dalībvalstīm Latvijā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Nosakot projektā minēto vielu lietošanas ierobežojumus, tiek nodrošināta patērētāju veselības aizsardzība atbilstoši jaunākajām zinātniskajām atziņām. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 2012.gada 2.augusta Padomes Direktīvas [2012/21/ES](http://eur-lex.europa.eu/LexUriServ/LexUriServ.do?uri=OJ:L:2010:036:0021:01:LV:HTML), ar ko groza II un III pielikumu Padomes Direktīvā [76/768/EEK](http://eur-lex.europa.eu/LexUriServ/LexUriServ.do?uri=CELEX:31976L0768:LV:HTML) par kosmētikas līdzekļiem, lai to pielāgotu tehnikas attīstībai prasības jāpārņem līdz 2013.gada 1.martam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | | 2012.gada 2.augusta Padomes Direktīvas [2012/21/ES](http://eur-lex.europa.eu/LexUriServ/LexUriServ.do?uri=OJ:L:2010:036:0021:01:LV:HTML), ar ko groza II un III pielikumu Padomes Direktīvā [76/768/EEK](http://eur-lex.europa.eu/LexUriServ/LexUriServ.do?uri=CELEX:31976L0768:LV:HTML) par kosmētikas līdzekļiem, lai to pielāgotu tehnikas attīstībai (turpmāk - Direktīva 2012/21/ES) | | | |
|  | | | | | | |
| A | B | C | | | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. | |
| Direktīvas 2012/21/ES 1.pants | Noteikumu projekta 1.2., 1.3.,1.4.,1.5 un 1.6. punkts | pārņemtas pilnībā | | | Neparedz stingrākas prasības | |
| Direktīvas 2012/21/ES 2.pants | Noteikumu projekta 1.1.un 2.punkts | pārņemtas pilnībā | | | neparedz stingrākas prasības | |
| Direktīvas 2012/21/ES 3.pants | Stāšanās spēkā | nav attiecināms | | | neparedz stingrākas prasības | |
| Direktīvas 2012/21/ES 4.pants | Direktīvas adresāti | nav attiecināms | | | neparedz stingrākas prasības | |
| Direktīvas 2012/21/ES pielikuma 1) punkts | Noteikumu projekta 1.2.punkts | pārņemtas pilnībā | | | neparedz stingrākas prasības | |
| Direktīvas 2012/21/ES pielikuma 2)a)i) punkts | Noteikumu projekta 1.5 punkts | pārņemtas pilnībā | | | neparedz stingrākas prasības | |
| Direktīvas 2012/21/ES pielikuma 2)a)ii) punkts | Noteikumu projekta 1.3. un 1.4. punkts | pārņemtas pilnībā | | | neparedz stingrākas prasības | |
| Direktīvas 2012/21/ES pielikuma 2)b) punkts | Noteikumu projekta 1.6. punkts | pārņemtas pilnībā | | | neparedz stingrākas prasības | |
|  | | | | | | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar | | |
| Cita informācija | | | | Nav | | |
|  | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Veselības inspekcija. |
| 2. | Projekta izpildes ietekme uz pārvaldes funkcijām | Ministru kabineta noteikumu izpildi Veselības inspekcija nodrošinās atbilstoši esošajām funkcijām. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

**Anotācijas III., IV. sadaļa, V. sadaļas 2. tabula, VI. sadaļa** - Projekts šīs jomas neskar.

Veselības ministre I.Circene

23.01.2013. 09:41

899

A.Segliņa

67876102, anita.seglina@vm.gov.lv